
 


ROMÂNIA
JUDEȚUL CĂLĂRAȘI
CONSILIUL LOCAL AL ORASULUI FUNDULEA
orașul Fundulea, str.Mihail Kogălniceanu nr. 18, județul Călărași,cod fiscal  3797131 
telefon: 0242/642084; fax:0242/642030


HOTĂRÂRE
 
privind trecerea din domeniul public al orașului Fundulea în domeniul privat al acestei localități  și scoaterea din funcțiune a unor mijloacelor fixe date în administrarea operatorului regional de apă și canal – S.C. ECOAQUA S.A. Călărași  - în vederea valorificării și, după caz, casării acestora 
 Consiliul Local al orașului Fundulea, județul Călărași, întrunit în ședința  ordinară astăzi 01.08.2022,
            având în vedere:
-solicitarea nr. 172/2022 a  S.C. ECOAQUA S.A. Călărași - operator servicii apă și canalizare în județele Călărași și Ialomița;
-proiectul de hotărâre nr.45/22.07.2022 propus de Primarul orașului Fundulea, județul Călărași;
-referatul de aprobare nr.10180/22.07.2022 al Primarului orașului Fundulea;
-raportul de specialitate nr. 10181/22.07.2022 al Biroului Contabilitate-Administrativ din cadrul aparatului de specialitate al Primarului orașului Fundulea;
- prevederile Ordonanței nr.112/2000 pentru reglementarea procesului de scoatere din funcțiune, casare și valorificare a activelor corporale care alcătuiesc domeniul public al statutului sau al unităților administrativ-teritoriale, aprobată prin Legea nr.246/2001;
-punctele 8, 9 și 67 din Hotărârea Consiliului Local Fundulea, județul Călărași, nr. 44/05.06.2018 privind darea în administrarea operatorului regional de apă-canal- S.C. ECOAQUA S.A. a Sistemului de căpătare și tratare a apei potabile în orașul Fundulea, județul Călărași;
-avizul favorabil nr.10183/22.07.2022 privind controlul financiar preventiv propriu;
-avizele comisiilor de specialitate din cadrul Consiliului Local Fundulea;
- prevederile  Ordonanței de Guvern nr.112/2000 pentru reglementarea procesului de scoatere din funcțiune, casare și valorificare a activelor corporale care alcătuiesc domeniul public al statului și al unităților administrative teritoriale;
- prevederile Capitolului III, din Normele Metodologice de aplicare a Legii nr.15/1994 privind amortizarea capitalului imobilizat în active corporale și necorporale, aprobate prin Hotărârea de Guvernnr.909/1997 cu modificările și completările ulterioare;
- prevederile Hotărârii de Guvern nr.392/2020 privind aprobarea Normelor tehnice pentru întocmirea inventarului bunurilor care alcătuiesc domeniul public și privat al comunelor, orașelor, municipiilor și al județelor cu modificările și completarilee ulterioare;
- prevederile art.129, alin.2, lit.c și art.361, alin.2 și 3 din Ordonanța de urgență a Guvernului nr.57/2019 privind Codul administrativ;
- Hotărârea Consiliului Local  Fundulea nr.30/25.05.2022, privind alegerea preşedintelui de şedintă pe o perioada de 3(trei) luni,
În temeiul art. 196, alin.(1) lit. a) din Codul administrativ,

HOTĂRĂSTE:





Art.1. Se aprobă trecerea din domeniul public al orașului Fundulea, județul Călărași, în domeniul privat al acestei localități și  scoaterea din funcțiune a unor mijloace fixe date în administrarea operatorului regional de apă și canal – S.C. ECOAQUA S.A. Călărași, conform anexei  ce face parte integrantă din prezența hotărâre.
Art.2. Mijloacele fixe menționate în anexa la prezenta hotărâre pot fi valorificate și după caz, casate potrivit prevederilor legale privind procedurile de transmitere  fără plată și de valorificare a bunurilor aparținând instituțiilor publice;
Art.3. Anexa la Hotărârea Consiliului Local Fundulea nr.44/2018 privind darea în administrarea operatorului regional de apă-canal S.C. ECOAQUA S.A., a sistemului de captare și tratare a apei potabile în orașul Fundulea, județul Călărași, se modifică prin radierea pozițiilor 8, 9, și 67 din această anexă.
 
Art.4. Cu ducerea  la îndeplinire a prezenței hotărâri se împuternicește S.C. ECOAQUA S.A. Călărași. 
 
Art.5. Secretarul general al orașului Fundulea, județul Călărași, va asigura publicarea prezenței hotărâri  și comunicarea acesteia către autoritățile, instituțiile și persoanele interesate. 
 
      PREŞEDINTE DE ȘEDINȚĂ,                                  SECRETAR GENERAL AL ORASULUI  FUNDULEA,  
                                                                
 	Anișoara BEUDEAN                                                Jr. Ovidiu-Iosif GURL CONTRASEMNEAZĂ,                                                                                                                                                                                                     
                                                 
                                                                   

                                                                Nr. consilieri în funcţie = 15
                                                                Nr. consilieri prezenţi   = 15
                                                                Voturi pentru                =  15
                                                                Voturi împotrivă           =  0


                                                                                                             
Nr.47			                                                 		                                                                                
Adoptată la Fundulea					                  
Astăzi 01.08.2022                                                                    

